The Lightning Field

The Lightning Field je rozsiahle dielo v štýle land art, ktoré vytvoril americký sochár Walter De Maria. Nachádza sa v púšti v západnej časti Nového Mexika v Spojených štátoch amerických. Dokončené bolo v roku 1977 po niekoľkoročnej práci a mnohých chybných postaveniach konštrukcie. Ide o štyristo tyčí z nehrdzavejúcej ocele rozostavaných v tvare mriežky; stĺpy sú v priemere dvadsať a pol stopy vysoké vo vzdialenosti 220 stôp od seba. Celé dielo sa rozkladá v obdĺžnikovom priestore jednej míle krát jeden kilometer. Dielo bolo koncipované tak, aby do tyčí mohol udrieť blesk. To sa však nakoniec príliš často nestáva. Sám autor niekoľko rokov hľadal vhodné miesto, kde je veľký výskyt búrok. Výtvor je považovaný za kľúčové dielo v oblasti land art. K roku 2009 bolo dielo prístupné pre verejnosť iba v počte šesť ľudí na deň a to po šesť mesiacov v roku. Referencie Zdroj Tento článok je čiastočný alebo úplný preklad článku The Lightning Field na českej Wikipédii.